EkBass/fiwiki-20250220-pages-articles huggingface dataset:
Joseph Grimaldi

Joseph Grimaldi (1778–1837) oli englantilainen pantomiimitaiteilija, jota pidetään klassisen klovnin roolin keksijänä. Hän otti käyttöön pikkulapsen pukua jäljittelevän värikkään asun ja meikin, johon kuului valkoinen naama, punaiset huulet, liioiteltu poskipuna ja kaarevat kulmakarvat.The Pantomime Life of Joseph Grimaldi by Andrew McConnell Stott Guardian Meikin käyttö oli suuri muutos, koska aikaisemmin pantomiimiesiintyjät olivat käyttäneet naamioita. Grimaldi syntyi teatterisukuun; sekä hänen isänsä että isoisänsä olivat esiintyneet näyttämöllä. Joseph, jota kutsuttiin Joeksi, esiintyi itse kaksivuotiaasta, ja aluksi hän kulki isänsä esityksessä rohkaisemassa yleisöä aplodeihin mutta sai iän myötä vaativampia rooleja. Grimaldin omista ohjelmanumeroita suosituimmaksi nousi Harlekiini ja Hanhiemo. Hän kehittyi pantomiimitaiteilijana mutta esitti myös lauluja. Hän rakensi kummallisia hahmoja kuten Kasvismiehen. Hän oli akrobaatti ja jonglööri, miekkailija ja tanssija. Hän suunnitteli ja rakensi lavasteita ja pukuja ja toimi tanssiesitysten koreografina. Grimaldin yksityiselämässä oli monia suruja: hänen veljensä karkasi merille, nuori vaimo kuoli lapsivuoteeseen ja poika alkoholisoitui ja kuoli 21-vuotiaana. Grimaldi itse loukkaantui monissa tapaturmissa ja piti jäähyväisnäytöksensä 2 000 katsojalle maaten näyttämöllä. Näyttämön täyttivät lukuisat Grimaldin klovnikollegat, mutta Grimaldi itse lauloi tunnetuimman numeronsa. Grimaldi kirjoitti muistelmansa, ja kustantajan pyynnöstä nuori Charles Dickens toimitti ne elämäkerraksi.The Memoirs of Joseph Grimaldi Guardian Nykyisinkin klovnit kunnioittavat hänen muistoaan muistojumalanpalveluksessa, joka järjestetään helmikuun ensimmäisenä sunnuntaina.Feature: Remembering the sad clown Joseph Grimaldi Camben Journal == Lähteet == == Aiheesta muualla == Luokka:Englantilaiset henkilöt Luokka:Vuonna 1778 syntyneet Luokka:Vuonna 1837 kuolleet
Oswald (Northumbrian kuningas)

Oswald (n. 604–642) oli Northumbrian kuningas vuodesta 634 kuolemaansa asti. Hänen isänsä Æthelfrith kuoli taistelussa Itä-Anglian kuningasta Raedwaldia vastaan noin vuonna 617 ja toinen kuningas Cadwallon ap Cadfan surmasi hänen veljensä. Voitettuaan Cadwallonin taistelussa hän nousi isänsä valtaistuimelle. Hän nimitti Aidanin Lindisfarnen piispaksi. Beden mukaan kuningas kuunteli aina nöyrästi Aidanin neuvoja. Mercian pakanakuningas Penda surmasi Oswaldin Maserfieldin taistelussa. Oswaldin pää laitettiin Cuthbertin arkkuun, joka avattiin vuonna 1827. ==Lähteet== Luokka:Brittiläiset pyhimykset Luokka:Englannin anglosaksikuninkaat Luokka:640-luvulla kuolleet Luokka:600-luvulla syntyneet
Jeremiah Brandreth

Jeremiah Brandreth (1785–1817) oli englantilainen kapinallinen. Hän oli yhdessä rikoskumppaniensa kanssa viimeinen Britanniassa teloitettu rikollinen, jonka kaula katkaistiin kirveellä.History Derby Gaol Brandreth syntyi Nottinghamin Wilfordissa vuonna 1790. Hänestä tuli sukantekijä, joka eli Sutton-in-Ashfieldissä vaimon ja kolmen lapsen kanssa. Vuonna 1811 hän ilmeisesti osallistui luddiittien toimintaan. Vuonna 1817 radikaalit kapinalliset suunnittelivat väkivaltaista kapinaa ja Brandreth kutsuttiin mukaan. Hän johti 300 miehen joukkiota Nottinghamissa aseistatuneena pistoolilla ja keihäällä. Hän ei saanut niin monia seuraajia kuin oli luullut, eikä virkavallalla ollut vaikeuksia hajottaa mielenosoitusta. 35 mielenosoittajaa pidätettiin ja heitä syytettiin maanpetoksesta. Kolme tuomittiin kuolemaan ja 11 elinkautiseen vankeuteen.Jeremiah Brandreth Spartacus Schoolnet Jeremiah Brandreth, Isaac Ludlam ja William Turner tuomittiin vedettäväksi hirttopaikalle, hirtettäviksi ja paloiteltaviksi. He olivat viimeiset, joiden kaula katkaistiin kirveellä. Saman kapinaliikkeen jäseniä teloitettiin Lontoossa vuonna 1820, mutta siellä kaulan katkaisuun käytettiin kirurgin veistä. Tuomio ”vedetään, hirtetään ja paloitellaan” sisälsi nöyryyttävän kuljetuksen hevosten vetämänä. Hirttäminen tehtiin muuten tavalliseen tapaan, mutta viimeinen pudotus jätettiin pois, jotta vangin niska ei katkeaisi vaan hän olisi elossa seuraavassa vaiheessa. Siinä hänen sukuelimensä leikattiin irti, vatsa viillettiin auki, sisälmykset vedettiin esille ja viimeiseksi katkaistiin kaula ja ruumis paloiteltiin neljään osan. Nämä osat kiehautettiin, etteivät ne mätänisi liian nopeasti, ja ripustettiin nähtäväksi kaupunginporteille varoituksena muille pahantekijöille. Kuolema seurasi jossakin vaiheessa joko kuristumisesta, verenhukasta tai šokista. Brandrethia ja hänen rikoskumppaneitaan hirtettiin poikkeuksellisesti puolen tunnin ajan, joten he olivat jo kuolleita, kun kaulat katkaistiin.Hanging, drawing and quartering Capital Punishment England == Lähteet == Luokka:Kapinajohtajat Luokka:Englantilaiset teloitetut Luokka:Maanpetoksesta teloitetut Luokka:Vuonna 1785 syntyneet Luokka:Vuonna 1817 kuolleet
Ammunta kesäolympialaisissa 2012

Ammunnassa kilpailtiin Lontoon 2012 kesäolympialaisissa 28. heinäkuuta – 6. elokuuta Royal Artillery Barracksissa. Tapahtumia on 15, joista miehille on yhdeksän ja naisille kuusi. Kilpailijoita oli yhteensä 390. Ammuntakilpailut oli alun perin tarkoitus järjestää National Shooting Centressä, Bisleyssä. == Ohjelma == K Karsinnat F Finaali Laji↓/Päivä → La 28 La 28 Su 29 Su 29 Ma 30 Ma 30 Ti 31 Ti 31 Ke 1 Ke 1 To 2 To 2 Pe 3 Pe 3 La 4 La 4 Su 5 Su 5 Ma 6 Ma 6 Kivääri Kivääri Kivääri Kivääri Kivääri Kivääri Kivääri Kivääri Kivääri Kivääri Kivääri Kivääri Kivääri Kivääri Kivääri Kivääri Kivääri Kivääri Kivääri Kivääri Kivääri Miesten 10 metrin ilmakivääri K F Miesten 50 metrin kiväärin makuu K F Miesten 50 metrin kiväärin asentokilpailu K F Naisten 10 metrin ilmakivääri K F Naisten 50 metrin kiväärin asentokilpailu K F Pistooli Pistooli Pistooli Pistooli Pistooli Pistooli Pistooli Pistooli Pistooli Pistooli Pistooli Pistooli Pistooli Pistooli Pistooli Pistooli Pistooli Pistooli Pistooli Pistooli Pistooli Miesten 10 metrin ilmapistooli K F Miesten 25 metrin olympiapistooli K K K F Miesten 50 metrin pistooli K F Naisten 10 metrin ilmapistooli K F Naisten 25 metrin pistooli K F Haulikko Haulikko Haulikko Haulikko Haulikko Haulikko Haulikko Haulikko Haulikko Haulikko Haulikko Haulikko Haulikko Haulikko Haulikko Haulikko Haulikko Haulikko Haulikko Haulikko Haulikko Miesten trap K K K F Miesten kaksoistrap K F Miesten skeet K K K F Naisten trap K F Naisten skeet K F == Mitaliyhteenveto == === Mitalitaulukko === 1 align=left 3 2 0 5 2 align=left 3 0 1 4 3 align=left 2 3 0 5 4 align=left 2 2 3 7 5 align=left 1 0 0 1 5 align=left 1 0 0 1 5 align=left 1 0 0 1 5 align=left 1 0 0 1 5 align=left 1 0 0 1 10 align=left 0 1 1 2 10 align=left 0 1 1 2 10 align=left 0 1 1 2 10 align=left 0 1 1 2 14 align=left 0 1 0 1 14 align=left 0 1 0 1 14 align=left 0 1 0 1 14 align=left 0 1 0 1 18 align=left 0 0 2 2 19 align=left 0 0 1 1 19 align=left 0 0 1 1 19 align=left 0 0 1 1 19 align=left 0 0 1 1 19 align=left 0 0 1 1 Yhteensä Yhteensä 15 15 15 45 === Miesten kilpailut === 10 metrin ilmapistooli tiedot 10 metrin ilmakivääri tiedot 25 metrin olympiapistooli tiedot 50 metrin pistooli tiedot 50 metrin kiväärin makuu tiedot ME 50 metrin kiväärin asentokilpailu tiedot OE Skeet tiedot Trap tiedot Kaksoistrap tiedot === Naisten kilpailut === 10 metrin ilmapistooli tiedot 10 metrin ilmakivääri tiedot 25 metrin pistooli tiedot 50 metrin kiväärin asentokilpailu tiedot OE Skeet tiedot ME Trap tiedot ME == Lähteet == * Search events * === Viitteet === == Aiheesta muualla == *Ammunta Lontoon 2012 kesäolympialaisten ja -paralympialaisten virallisilla sivuilla *Lontoon 2012 kesäolympialaisten ammuntakilpailuihin kilpailupaikan lunastaneet henkilöt *
Ciudad Expon metroasema

Ciudad Expo on Sevillan metron linjan 1 pääteasema Mairena del Aljarafen kunnassa noin seitsemän kilometriä Sevillan keskustasta lounaaseen. Asema on maanpäällinen ja se on avattu metron käyttöönoton yhteydessä huhtikuussa 2009. Asemalla on pysäköintipaikka ja vaihtoyhteys linja-autoihin. == Lähteet == Luokka:Sevillan metroasemat
Salou

Salou on kaupunki Tarragonan maakunnassa Katalonian itsehallintoalueella Espanjassa. Saloun asukasluku on 26 233 asukasta (2017) ja pinta-ala 15,1 km².Institut d'Estadística de Catalunya Saloussa sijaitsee Port Aventura -huvipuisto, joka avattiin vuonna 1995. 1900-luvulla kaupungista kehittyi merkittävä turistikeskus. == Kuvia == Cala de Penya Tallada (Salou) - 1.jpg|Cala de la Penya Tallada (Cap de Salou) MG 1028-2 platga llarga Salou.JPG|Platja Llarga Casa Bonet (Salou) - 1.jpg|Casa Bonet Casa Torremar (Salou) - 2.jpg|Casa Torremar La Torre Vella de Salou - 5.jpg|Torre Vella de Salou == Lähteet == == Aiheesta muualla == Luokka:Katalonian kaupungit Luokka:Tarragonan kunnat
Kléber (jalkapalloilija, 1990)

Kléber Laude Pinheiro, yleensä vain Kléber (s. 2. toukokuuta 1990 Estância Velha, Brasilia) on brasilialainen jalkapalloilija. Hän edustaa portugalilaista Portoa ja on pelipaikaltaan hyökkääjä. == Seurajoukkueura == Kléber on Atlético Mineiron kasvatti, jonka edustusjoukkueessa hän teki ensiesiintymisensä 21. helmikuuta 2009 ottelussa Rio Brancoa vastaan. Kesällä 2009 hän siirtyi kotimaastaan portugalilaiseen Marítimoon lainasopimuksella. Ensiesiintymisensä Portugalin pääsarjassa Primeira Ligassa hän teki 20. syyskuuta 2009 vierasottelussa Nacionalia vastaan, jonka Marítimo hävisi numeroin 1–2. Kléber pelasi kokonaisuudessaan ensimmäisellä kaudellaan 20 ottelua, joissa hän teki kahdeksan maalia. Ennen seuraavan kauden 2010–2011 alkua Portugalin suurseura Porto ilmoitti olevansa kiinnostunut Kléberistä. Hän itse toivoi myös siirron toteutuvan ja kieltäytyä näin aloittamasta alkavaa kautta madeiralaisseuran riveissä, vaikka hänellä oli vielä vuosi jäljellä sopimuksestaan joukkueen kanssa.Kléber força saída do Marítimo Diário de Notícias. Viitattu 26.8.2011. Lopulta kuitenkin Kléber pelasi kauden Marítimossa ja teki seitsemän sarjaosumaa 18 ottelussa. 4\. heinäkuuta 2011 Kléber siirtyi 2,3 miljoonan euron siirtokorvauksella Portoon. Hän teki joukkueen harjoituskaudella viidessä pelaamassaan ottelussa viisi maalia. == Maajoukkueura == Kléber teki ensiesiintymisensä Brasilian maajoukkueessa 10. marraskuuta 2011 ystävyysottelussa Gabonia vastaan.Gabon 0-2 Brazil: Sandro & Hernanes lead Selecao to success in Libreville Goal. Viitattu 14.11.2011. == Lähteet == == Aiheesta muualla == * Kléberin esittely FC Porton virallisella sivustolla Luokka:Brasilialaiset jalkapalloilijat Luokka:Vuonna 1990 syntyneet Luokka:Elävät henkilöt
Cresswell Crags

Creswell Crags on kalkkikivirotko Keski-Englannissa Derbyshiren ja Nottinghamshiren rajalla. Sen rinteissä on monia luolia, jotka ovat olleet asuttuina viime jääkauden aikana 10–50 tuhatta vuotta sitten. Luolien lattian kerroksista on löytynyt piikivisiä työkaluja ja muita jäänteitä asutuksesta usean eri vaiheen ajalta, kivikauden lisäksi pronssi- ja rautakaudelta ja roomalaisvalloituksen ajalta.Sreswell Crags Kotisivu Vuonna 1876 luolissa tehdyissä kaivauksissa löytyi luunpala, johon on kaiverrettu hevosen pää. Vuonna 2003 sen arveltiin olevan 11 000–13 000 vuotta vanha.Cave paintings reveal Ice Age artists The Times Vuonna 2006 alueelta löytyi runsaasti luolan seinämiin kaiverrettuja kohokuvia. Ne ovat ainoa tähän mennessä löytynyt jäänne luolataiteesta Britanniassa.http://www.guardian.co.uk/travel/2009/jun/10/walk-guides- creswell-crags-derbyshire == Lähteet == Luokka:Arkeologiset kohteet Derbyshiressä Luokka:Englannin luolat Luokka:Rotkot Luokka:Britteinsaarten esihistoria Luokka:Derbyshiren maantiede Luokka:Nottinghamshiren maantiede
Pihkovan rautatieasema

Pihkovan rautatieasema () on Pihkovan kaupungissa sijaitseva rautatieasema. Asema on Venäjän rautateiden Pietarista etelälounaaseen johtavan rautatien tärkeä solmupiste. Rautatieasema sijaitsee maantieteellisesti noin kaksi kilometriä (2 km) Pihkovan ydinkeskustasta kaakkoon. Rautatie Pietarista Pihkovaan rakennettiin Venäjän keisarikunnan 1851 tekemän Pietari–Varsova- ratahankepäätöksen seurauksena vuonna 1859. Nykyään raiteita lähtee kaupungista useaan suuntaan. Yksi rata johtaa Pietarin Vitebskin asemalle. Toista rataa pääsee etelään ja lounaaseen eli esimerkiksi Latvian Rezekneen, Riikaan tai Daugavpilsiin), Liettuaan (kuten Vilnaan tai Kaunasiin) ja näistä edelleen länteen Venäjän Kaliningradin alueelle. Junat Valko-Venäjälle tai pidemmälle kulkevat yleensä aluksi itään vievää rataa (Dno) ja sitten etelään Neveliin, ennen kuin jatkavat esimerkiksi Vitebskiin tai Minskiin. Myös Moskovan Leningradin asemalle matkaavat junat kulkevat Dnon kautta. == Lähteet == == Aiheesta muualla == * Venäjän rautateiden matkustajaliikenteen sivut, sis. aikatauluhaku (rzd.ru) * Табло вокзала Псков-1. Отправление. - Pihkovan aseman juna-aikatauluja (rasp.yandex.ru) * Псковские железные дороги - Pihkovan alueen rautateiden sivusto (pskovrail.narod.ru) * Aikatauluhaku Pihkovan asemalle (poezda.net) * , (parovoz.com) * Pihkova-Pietari-Moskova alueen rataverkon kartta ja interaktiivinen kuvagalleria rataosuuksia klikkaamalla (railwayz.info) Luokka:Venäjän rautatieliikennepaikat Luokka:Pihkova
Yhdystie 2053

Yhdystie 2053 on tie, joka kulkee Euran Honkilahdelta saman kunnan alueella olevaan Mestilään. Tien pituus on kymmenen kilometriä ja se on linjaukseltaan melko suora, mutta paikoin vähän mäkinen. 2053 Luokka:Euran liikenne Luokka:Honkilahti
Vetelin kirkko

pienoiskuva|320x320px|Vetelin kirkon sankarimuistomerkki kesällä 2014. Vetelin kirkko on Vetelin evankelis-luterilaisen seurakunnan kirkko, joka sijaitsee Vetelin kunnan keskustaajamasta katsoen Perhon- eli Vetelinjoen toisella puolella, idyllisen Torpan kyläraitin pohjoispäässä. Kuuluisan kirkonrakentajan Heikki Kuorikosken johdolla 1838–1839 rakennettu, Helsingin Intendentinkonttorin suunnittelema tasavartinen keskeiskirkko on järjestyksessään seurakunnan kolmas. Kirkon kellotapulin rakensi Heikki Kuorikosken poika Jaakko Kuorikoski vuonna 1859. == Historiaa == Perhonjoen yläjuoksulle syntyi asutusta 1500-luvun puolivälissä, ja Kokkolan emäseurakuntaan perustettiin Ylivetelin kappeli 1639. Silloiseen seurakuntaan kuuluivat 1800-luvulle myös nykyiset Halsua, Kaustinen ja Perho. Ensimmäinen kappelikirkko rakennettiin nykyisestä kirkosta jonkin matkaa joelle päin 1639, ja toinen 1679. == Urut == Kirkon 27-äänikertaiset pneumaattiset pääurut on rakentanut Kangasalan Urkutehdas vuonna 1939. Samalta rakentamolta tilattiin myös 11-äänikertaiset kuoriurut, jotka valmistuivat vuonna 1979. == Kirkkopiha == Kirkkopihassa on lukuisia muistomerkkejä, muun muassa taiteilija Ilmari Wirkkalan suunnittelema Vapaussodan sankaripatsas. Aivan kirkkomaan aidan ulkopuolella Vetelinjokilaaksoa katselee Ilmari Wirkkalan pojan Tapion nuoruudentyönä syntynyt Raivaajapatsas. Kirkon ympärille on valmistunut uusi luonnonkiviaita, joka tehtiin pääosin talkootyönä kesällä 2011. == Korjaukset ja muutostyöt == Kirkkoa on korjattu viimeksi 2006–2008. Korjauksessa uusittiin talotekniikka ja kirkko maalattiin sisältä ja ulkoa. Myös joitain rakenteellisia parannuksia jouduttiin tekemään. Suunnittelijana oli oululainen Arkkitehtitoimisto Jorma Teppo Oy. Edellinen laajamittainen korjaus oli tehty 1960-luvulla. == Lähteet == * Risto Känsälä, Maankuulut Kuorikosket - kirkonrakentajien suku ja toiminta. Kuorikosket puukirkkojen mestarit. Kansanmusiikki-instituutin julkaisuja KIJ 49, 1998. === Viitteet === == Aiheesta muualla == * https://www.hannuasikainen.fi/kirkot/veteli.html * http://www.rky.fi/read/asp/r_kohde_det.aspx?KOHDE_ID=2063 * http://yle.fi/alueet/keski- pohjanmaa/2011/06/vetelin_kirkon_kiviaita_valmistuu_kolmen_metrin_paivavauhdilla_2665407.html * http://www.halsua.fi/seurakunta/kuorikoski.html Luokka:Keski-Pohjanmaan kirkot Kirkko Luokka:Suomen puiset sisäviisteiset ristikirkot Luokka:Suomen 1830-luvulla rakennetut kirkot
Vetelin museo

Vetelin kotiseutumuseo on rakennettu 1932, ja sen on suunnitellut hautausmaiden ja museoiden suunnittelijana tunnettu taiteilija Ilmari Wirkkala. Museo sijaitsee Vetelin varsinaiseen kuntakeskukseen nähden joen takana Torpan kylässä nuorisoseuran tontilla ja on yksi ensimmäisistä maaseudulle varta vasten museoksi rakennetuista taloista. Perniöön oli sitä ennen valmistunut museorakennus 1930, jonka arkkitehti A. W. Rancken oli suunnitellut mukaillen paikkakunnalle 1700-luvulla rakennetun pappilan piirustuksia.¹ Tämä Vetelin betoniharkoista tehdyn museorakennuksen ulkomuoto muistuttaa suunnittelijansa mukaan Vetelin toista 1679 rakennettua ja myöhemmin hävitettyä kirkkoa. Kotiseutumuseota pitää yllä Vetelin kotiseutuyhdistys ja se on auki kesäsunnuntaisin. Kokoelmassa on yli 2000 esinettä Vetelistä, Kaustiselta, Halsualta ja Perhosta. Museon kanssa samalla tontilla on myös kaksi luhtiaittaa ja Veikkolan nuoriseurantalo. ¹Honka- Hallila, Helena (2000) ”Vuossatojen perintö”. Perniön museo 1930–2000. Perniö: Perniön kunta. == Lähteet == == Aiheesta muualla == * Vetelin kotiseutuyhdistys * Keskipohjalaisia museoita Luokka:Vetelin rakennukset ja rakennelmat Luokka:Suomen kotiseutumuseot
Pöytätennis kesäolympialaisissa 2012

Pöytätenniksessä kilpailtiin Lontoon 2012 kesäolympialaisissa 28. heinäkuuta – 8. elokuuta Exhibition Centre Londonissa. Tapahtumia oli neljä, joista miehille oli kaksi ja naisille kaksi. Tapahtumia olivat miesten sekä naisten kaksin- ja joukkuepeli. Kilpailijoita oli yhteensä 172, joista miehiä 86 ja naisia 86. Kiina voitti kaikki neljä kultaa ja sai vielä kaksi hopeaa kaksinpeleistä. == Kilpailukalenteri == == Tulokset == === Miesten kaksinpeli === Sija Maa Pelaajat 1 Zhang Jike 2 Wang Hao 3 Dimitrij Ovtcharov 4 Taiwan Chuang Chih-yuan === Miesten joukkuepeli === Sija Maa Pelaajat 1 Zhang Jike / Ma Long / Wang Hao 2 Joo Se-Hyuk / Oh Sang-Eun / Ryu Seung-Min 3 Timo Boll / Dimitrij Ovtcharov / Bastian Steger 4 Jiang Tianyi / Tang Peng / Leung Chu Yan === Naisten kaksinpeli === Sija Maa Pelaajat 1 Li Xiaoxia 2 Ding Ning 3 Feng Tianwei 4 Kasumi Ishikawa === Naisten joukkuepeli === Sija Maa Pelaajat 1 Ding Ning / Guo Yue / Li Xiaoxia 2 Ai Fukuhara / Kasumi Ishikawa / Sayaka Hirano 3 Feng Tianwei / Li Jiawei / Wang Yuegu 4 Kim Kyung-Ah / Seok Ha-Jung / Park Mi- Young / Dang Ye-Seo == Mitalitaulukko == 1\. 4 2 0 6 2\. 0 1 0 1 2\. 0 1 0 1 4\. 0 0 2 2 4\. 0 0 2 2 == Katso myös == * Pöytätenniksen maailmanmestaruuskilpailut 2012 ==Lähteet== *Search events ==Viitteet== ==Aiheesta muualla== * Pöytätennis Lontoon 2012 kesäolympialaisten ja -paralympialaisten virallisilla sivuilla * Suomen olympiakomitea: Lontoo 2012 - Pöytätennis *
National September 11 Memorial & Museum

National September 11 Memorial & Museum on museo- ja puistoalue eteläisellä Manhattanilla New Yorkissa World Trade Centerin alueella. Vuoden 2001 syyskuun 11. päivän terroritekojen muistomerkkinä toimiva alue sijaitsee iskuissa tuhoutuneiden World Trade Centerin kaksoistornien paikalla. Muistomerkin suunnittelijana toimi Handel Architects -arkkitehtitoimiston amerikanisraelilainen arkkitehti Michael Arad. Kokonaisuuteen kuuluu puistoalue, museorakennus ja kaksi suurta suihkulähdettä paikoilla, joilla kaksoistornit sijaitsivat. Alueen rakennuttajana toimi Port Authority of New York and New Jersey. Muistomerkki on omistettu syyskuun 11. päivän iskujen uhreille ja pelastustöihin osallistuneille. Puisto-alue avattiin yleisölle 11. syyskuuta 2011, tasan kymmenen vuotta iskujen jälkeen. Museon oli tarkoitus avautua vierailijoille vuonna 2012, mutta talousongelmien vuoksi avajaiset viivästyvät vuoteen 2013. Aikaisemmin suunnitteluvaiheessa alueelle suunniteltiin myös International Freedom Center -nimistä museota. Hankkeesta kuitenkin luovuttiin myöhemmin. Puistoalueen ympärille suunniteltiin viisi uuden World Trade Centerin pilvenpiirtäjää. ==Kuvia== Tiedosto:One WTC From W Hotel 7-28-10.JPG|Rakennustyömaa heinäkuussa 2011. Taustalla One World Trade Center. Tiedosto:WTC memorial june 2011.jpg|Rakennustyömaa helmikuussa 2011. Tiedosto:911 Memorial 16.08.2011.jpg|Museorakennus rakenteilla elokuussa 2011. Tiedosto:Empire State Building blue blue blue 2011 Shankbone.JPG|Empire State Building valaistiin siniseksi muistomerkin avajaisten kunniaksi 11. syyskuuta 2011. Tiedosto:South Tower Fountain of "Reflecting Absence at the National September 11 Memorial.jpg|Etelätornin suihkulähde. Tiedosto:North Tower Fountain National September 11 Memorial & Museum (Sept. 17, 2011) (2).jpg|Suihkulähteiden reunoihin on kaiverrettu kaikkien iskuissa kuolleiden nimet. Tiedosto:12.6.11National9-11MemorialByLuigiNovi5.jpg|Puistoaluetta joulukuussa 2011. Taustalla rakenteilla oleva museorakennus. Tiedosto:New York - National September 11 Memorial South Pool - April 2012 - 9693C.jpg| == Lähteet == ==Aiheesta muualla== *Museon virallinen sivusto Luokka:Manhattanin museot Luokka:Manhattanin puistot Luokka:Syyskuun 11. päivän iskut Luokka:Financial District (Manhattan)
Taekwondo kesäolympialaisissa 2012

Taekwondossa kilpailtiin Lontoon 2012 kesäolympialaisissa 8. – 11. elokuuta Exhibition Centre Londonissa. Painoluokkia oli kahdeksan, joista miehille oli neljä ja naisille neljä. Kilpailijoita oli yhteensä 128. Jokainen kansallinen olympiakomitea pystyi saamaan korkeintaan kaksi mies- ja kaksi naiskilpailijaa. Saman maan kilpailijat eivät saaneet otella samassa painoluokassa. ==Tapahtumat== ===Miehet=== Sarja Kultaa Hopeaa Pronssia 58 kg Joel González Lee-Dae Hoon Aleksei Denisenko 58 kg Joel González Lee-Dae Hoon Óscar Muñoz 68 kg Servet Tazegül Mohammad Bagheri Motamed Terrence Jennings 68 kg Servet Tazegül Mohammad Bagheri Motamed Rohullah Nikpai 80 kg Sebastián Crismanich Nicolás García Lutalo Muhammad 80 kg Sebastián Crismanich Nicolás García Mauro Sarmiento yli 80 kg Carlo Molfetta Anthony Obame Robelis Despaigne yli 80 kg Carlo Molfetta Anthony Obame Liu Xiaobo ===Naiset=== Sarja Kultaa Hopeaa Pronssia 49 kg Wu Jingyu Brigitte Yagüe Chanatip Sonkham 49 kg Wu Jingyu Brigitte Yagüe Lucija Zaninović 57 kg Jade Jones Hou Yozhuo Marlène Harnois 57 kg Jade Jones Hou Yozhuo Tseng Li-Cheng 67 kg Hwang Kyung-Seon Nur Tatar Paige McPherson 67 kg Hwang Kyung-Seon Nur Tatar Helena Fromm yli 67 kg Milica Mandić Anne-Caroline Graffe Anastasia Baryshnikova yli 67 kg Milica Mandić Anne-Caroline Graffe María Espinoza ==Lähteet== *Search events ===Viitteet=== ==Aiheesta muualla== *Taekwondo Lontoon 2012 kesäolympialaisten ja -paralympialaisten virallisilla sivuilla Luokka:Kesäolympialaiset 2012 2012
Alice Oswald

Alice Oswald (s. 1966) on brittiläinen runoilija, joka voitti T. S. Eliot -palkinnon vuonna 2002. Hän on runouden professori Oxfordin yliopistossa nelivuotiskauden vuodesta 2019. Vuonna 2008 The Times asetti hänet sijalle 47 listatessaan Britannian merkittävimpiä sodanjälkeisiä kirjailijoita. Larkin is nation's top poet, BBC News, 23 October 2003; The 50 greatest British writers since 1945 , The Times, 5 January 2008. ==Bibliografia== * 1996: The Thing in the Gap-Stone Stile, Oxford University Press, ISBN 0-19-282513-5 * 2002: Dart, Faber and Faber, ISBN 0-571-21410-X * 2002: Earth Has Not Any Thing to Shew More Fair: A Bicentennial Celebration of Wordsworth's Sonnet Composed upon Westminster Bridge (co-edited with Peter Oswald and Robert Woof), Shakespeare's Globe & The Wordsworth Trust, ISBN 1-870787-84-6 * 2005: The Thunder Mutters: 101 Poems for the Planet (editor), Faber and Faber, ISBN 0-571-21854-7 * 2005: Woods etc. Faber and Faber, ISBN 0-571-21852-0 * 2009: Weeds and Wild Flowers Faber and Faber, ISBN 978-0-571-23749-4 * 2009: A sleepwalk on the Severn Faber and Faber, ISBN 978-0-571-24756-1 * ==Lähteet== ==Aiheesta muualla== * Contemporarywriters.com Alice Oswald - Biography and Analysis of her Works * London Review of Books Review of Woods etc by Aingeal Clare. * Guardian article 30 March 2010 Alice Oswald wins inaugural Ted Hughes award accessed 2010-03-31 * Guardian article featuring Oswald's poem Thrift 31 March 2010 accessed 2010-03-31 Luokka:Englantilaiset kirjailijat Luokka:Brittiläiset professorit Luokka:Oxfordin yliopiston professorit Luokka:Vuonna 1966 syntyneet Luokka:Elävät henkilöt
Vesipallo kesäolympialaisissa 2012

Vesipallossa kilpailtiin Lontoon 2012 kesäolympialaisissa 29. heinäkuuta – 12. elokuuta London Aquatics Centressä. Tapahtumia oli kaksi, joista toinen on miehille ja toinen naisille. Kilpailijoita oli yhteensä 260, joista miehiä 156 ja naisia 104. Miesten kilpailussa joukkueita oli 12 ja naisten kilpailussa kahdeksan. == Mitalit == Laji Kulta Hopea Pronssi Miesten vesipallo Naisten vesipallo == Karsinnat == Jokainen kansallinen olympiakomitea voi saada korkeintaan yhden paikan tapahtumaa kohden. === Miehet === Kilpailu Päivämäärä Paikka Kilpailupaikkoja Kilpailupaikan lunastaneet Isäntämaa – – 1 Yhdistynyt kuningaskunta Osenian karsintaturnaus* – – 1 Australia Vesipallon miesten maailmanliigan 2011 superfinaali 21. – 26. kesäkuuta 2011 Firenze 1 Serbia Uinnin maailmanmestaruuskilpailut 2011 16. – 31. heinäkuuta 2011 Shanghai 3 Italia Kroatia Unkari Pan-Amerikan kisat 2011 14. – 30. lokakuuta 2011 Guadalajara 1 Aasian karsintaturnaus 23. – 29. tammikuuta 2012 Chiba 1 Olympiakarsintaturnaus 1. – 8. huhtikuuta Edmonton 3 Afrikan karsintaturnaus Ilmoitetaan myöhemmin Ilmoitetaan myöhemmin 1 Yhteensä 12 * Australia pääsi jatkoon automaattisesti ilman turnauksen järjestämistä. === Naiset === Kilpailu Päivämäärä Paikka Kilpailupaikkoja Kilpailupaikan lunastaneet Emäntämaa – – 1 Yhdistynyt kuningaskunta Osenian karsintaturnaus* – – 1 Australia Pan-Amerikan kisat 2011 14. – 30. lokakuuta 2011 Guadalajara 1 Aasian karsintaturnaus 23. – 29. tammikuuta 2012 Chiba 1 Olympiakarsintaturnaus 15. – 22. huhtikuuta 2012 3 Afrikan karsintaturnaus Ilmoitetaan myöhemmin Ilmoitetaan myöhemmin 1 Yhteensä 8 * Australia pääsi jatkoon automaattisesti ilman turnauksen järjestämistä. == Lähteet == *Search events === Viitteet === == Aiheesta muualla == *Vesipallo Lontoon 2012 kesäolympialaisten ja -paralympialaisten virallisilla sivuilla Luokka:Kesäolympialaiset 2012 2012
Gracy Singh

Gracy Singh (s. 20. heinäkuuta 1980 New Delhi) on intialainen näyttelijä. Hänet tunnetaan parhaiten roolistaan Gaurina elokuvassa Lagaan – olipa kerran Intiassa. == Valikoitu filmografia == * Hu Tu Tu (1999) * Hum Aapke Dil Mein Rehte Hain (1999) * Lagaan – olipa kerran Intiassa (2001) * Santosham (2002) * Tappu Chesi Pappu Koodu (2002) * Armaan (2003) * Gangaajal (2003) * Munna Bhai M.B.B.S. (2003) * Muskaan (2004) * Shart: The Challenge (2004) * Wajahh: A Reason to Kill (2004) * The White Land (2006) * Lakh Pardesi Hoiye (2008) * Deshdrohi (2008) * Chanchal (2008) * Meghave Meghave (2009) * Dekh Bhai Dekh (2009) * Aseema (2009) * Ramdev (2009) * Loudspeaker (2009) * Rama Rama Krishna Krishna (2010) * Milta Hai Chance By Chance (2011) * Dangerous Ishhq (2012) * Mahabharat Aur Barbareek (2013) * Chooriyan (2015) == Lähteet == == Aiheesta muualla == * Virallinen sivusto * * * Luokka:Intialaiset näyttelijät Luokka:Vuonna 1980 syntyneet Luokka:Elävät henkilöt
Painonnosto kesäolympialaisissa 2012

Painonnostossa kilpailtiin Lontoon 2012 kesäolympialaisissa 28. heinäkuuta – 7. elokuuta Exhibition Centre Londonissa. Tapahtumia oli 15, joista kahdeksan oli miehille ja seitsemän naisille. Kilpailijoita oli yhteensä 260 joista miehiä 156 ja naisia 104. Jokainen kansallinen olympiakomitea sai korkeintaan kuusi paikkaa miehille ja neljä paikkaa naisille. Paikkoja oli enintään kaksi tapahtumaa kohden. Heinäkuussa 2016 julkistettiin 11 Lontoon kesäolympialaisissa kilpailleen painonnostajan, joukossa kuusi mitalistia, antaneen uusintatesteissä ilmenneen positiivisen dopingnäytteen.http://yle.fi/urheilu/3-9055990 == Mitaliyhteenveto == === Mitalitaulukko === Painonnosto kesäolympialaisissa 2012 – mitalitaulukko Painonnosto kesäolympialaisissa 2012 – mitalitaulukko Painonnosto kesäolympialaisissa 2012 – mitalitaulukko Painonnosto kesäolympialaisissa 2012 – mitalitaulukko Painonnosto kesäolympialaisissa 2012 – mitalitaulukko Painonnosto kesäolympialaisissa 2012 – mitalitaulukko Sijoitus Maa Kulta Hopea Pronssi Yhteensä 1\. 5 2 0 7 2\. 3 0 1 4 3\. 3 0 0 3 4\. 1 2 1 4 5\. 1 0 1 2 6\. 0 5 1 6 7\. 0 2 1 3 8\. 0 1 0 1 8\. 0 1 0 1 8\. 0 1 0 1 8\. 0 1 0 1 12\. 0 0 2 2 12\. 0 0 2 2 14\. 0 0 1 1 14\. 0 0 1 1 14\. 0 0 1 1 14\. 0 0 1 1 14\. 0 0 1 1 === Miesten kilpailut === 56 kg tiedot 62 kg tiedot 69 kg tiedot 77 kg tiedot 85 kg tiedot 94 kg tiedot 105 kg tiedot yli 105 kg tiedot === Naisten kilpailut === 48 kg tiedot 53 kg tiedot 58 kg tiedot 63 kg tiedot 69 kg tiedot 75 kg tiedot yli 75 kg tiedot 53 kg:n painoluokassa ensimmäiseksi nostanut Kazakstanin Zulfija Tšinšanlo ja kolmanneksi sijoittunut Moldovan Cristina Iovu poistettiin tuloksista vuonna 2016 analysoitujen positiivisten dopingnäytteiden myötä.https://www.olympedia.org/results/331009 ==Lähteet== *Painonnosto Lontoon 2012 kesäolympialaisten ja -paralympialaisten virallisilla sivuilla *Search events ===Viitteet=== == Aiheesta muualla == *
Allan Adolf Salo

Allan Adolf Salo (27. marraskuuta 1901 Pori – 23. joulukuuta 1978) oli suomalainen taidemaalari. Hänen ensinäyttelynsä oli Helsingissä vuonna 1923. Salo opiskeli kuvataiteita aluksi Tampereen Työväenopiston taidepiirissä ja sen jälkeen vuosina 1922–1926 Suomen Taideyhdistyksen piirustuskoulussa ja Helsingin yliopiston piirustussalissa, opettajanaan muun muassa Eero Järnefelt. Rahoitusta taideopinnoilleen hän hankki työskentelemällä Tampellan konepajalla, samoin kuin toinen tuleva taidemaalari Reino Viirilä. Lisäopintoja Salo harjoittii vuosina 1927–1928 kahdessa Pariisin vapaassa taideakatemiassa, Académie Moderne ja Académie Colarossi -kouluissa. Hänen taiteilijauransa varhaisvaiheisiin kuului myös työskentely Juho Rissasen apulaisena Kansallisteatterin freskojen valmistamisessa. Salon töitä oli esillä Suomen Taiteilijain vuosinäyttelyissä 1920–luvulta 1950-luvulle. Salon teokset ovat realistisia ja niissä korostuu viivan ja muodon merkitys. Teokset käsittelevät useimmiten ihmisiä tai maisemia ja usein työläisiaheita, mutta ilman aatteellista julistavuutta. Omasta työläistaustastaan huolimatta Salo suhtautui kohteisiinsa enimmäkseen kuin ulkopuolinen tarkkailija, ja henkilö- ja muotokuvausta on pidetty hänen taiteilijalaadulleen erityisen sopivana. Salon tunnetuimpiin töihin kuuluvat myös 1940-luvun Tamperetta realistisesti kuvaavat teokset. Salon vanhemmat olivat kauppias Hulda ja Aleksi Salo. Salon puoliso oli Alli Salo. Salot asuivat pitkään Pirkkalan Tanilan kylään rakennuttamassaan ateljeetalossa, johon karttui myös heidän huomattava taidekokoelmansa. Vuonna 1981 perustettiin Salon testamenttilahjoituksen pohjalta Tampereen Taiteilijaseurassa Alli ja Allan Salon Erillisrahasto, jonka tarkoituksena on tukea Taiteilijaseuraan kuuluvien, pääasiassa nuorten taiteilijoiden työskentelyä. Salolle myönnettiin Pro Finlandia -mitali vuonna 1955. ==Lähteet== *Kuvataiteilijamatrikkeli *Kaija Ojala: Pirkkala aikojen alusta *Allan Salo (1901–1978) *Alli ja Allan salon erillisrahasto. Tampereen taiteilijaseura Luokka:Suomalaiset taidemaalarit Luokka:Pro Finlandia -palkitut Luokka:Vuonna 1901 syntyneet Luokka:Vuonna 1978 kuolleet
Oda Nobuhiro

Oda Nobuhiro (, k. 13. lokakuuta 1574) oli japanilainen daimio ja Oda Nobuhiden vanhin poika, joka hallitsi Anjōn linnaa Mikawan provinssissa vuodesta 1540 lähtien. Vuonna 1549 Imagawa-klaani saartoi linnan, mutta perääntyi kun Oda lahjoitti heille panttivankina olleen nuoren Tokugawa Ieyasun. Nobuhiron valta väheni ajan myötä, sillä hän oli isänsä avioton poika, eivätkä kaikki hänen palvelijansa hyväksyneet tätä. Lopulta Nobuhiro syrjäytettiin, ja klaanin johtoon nousi tämän nuorepi veli Oda Nobunaga. == Lähteet == * Luokka:Daimiot Luokka:Oda-klaani Luokka:Vuonna 1574 kuolleet Luokka:Syntymävuosi tuntematon
Edifício Itália

Edifício Itália on 168 metriä korkea pilvenpiirtäjä São Paulon kaupungissa. Rakentamisaikanaan vuosina 1956–1965 Edifício Itália oli Brasilian toiseksi korkein rakennus. Rakennuksessa on 46 kerrosta. == Lähteet == ==Aiheesta muualla== *Edifício Itálian kotisivut Luokka:Brasilian pilvenpiirtäjät Luokka:São Paulon rakennukset ja rakennelmat
Bronte

Bronte voi tarkoittaa: == Paikannimi == * Bronte, kaupunki Sisiliassa * Bronte, kaupunginosa Sydneyssä == Sukunimi == * Brontë, täsmennyssivu
Ali Ferzat

Ali Ferzat, myös Farzat, (, s. 22. kesäkuuta 1951 Hama, Syyria) on syyrialainen pilapiirtäjä. Hänet tunnetaan maailmalla teräväkynäisenä kommentoijana.Malmberg, Lari: Pilapiirtäjän kädet murskattiin Syyriassa. Helsingin Sanomat 27.8.2011, s. C. Ferzat oli yksi viidestä Saharov-palkinnon saajasta vuonna 2011. Ferzat on monien muiden syyrialaisten taiteilijoiden tavoin joutunut kotimaassaan presidentti Bašar al-Assadin joukkojen pahoinpitelemäksi. Naamioidut miehet silpoivat 25. elokuuta 2011 hänen kätensä. Hänen löydettiin tienvarresta ja toimitettiin sairaalaan. Hän on kyseenalaistanut hallituksen politiikkaa ja arvostellut lahjontaa. Hän julkaisi omaa lehteä, jonka viranomaiset sulkivat 2003, minkä jälkeen hän on jatkanut julkaisutoimintaansa verkossa. Comicreporter.com, viitattu 27.8.2011Dailymail.co.uk, viitattu 27.8.2011 Ferzatin töitä on ollut Suomessa esillä, muun muassa Maailma kylässä -juhlan näyttelyssä. == Lähteet == == Aiheesta muualla == *Cartoonist gives Syria a new line in freedom by Brian Whitaker, 3.4.2001, The Guardian *Dan Isaacs, Hoping for media freedom in Syria, 25.3 2005, BBC *Hassan Abdallah, 'I Don't Compromise', 29.6.2007, Newsweek *A Wasted Decade, 16.7.2010, Human Rights Watch *Celebrated cartoonist beaten up in Syria, say activists, Now Lebanon, 25.8.2011 Luokka:Syyrialaiset henkilöt Luokka:Pilapiirtäjät Luokka:Vuonna 1951 syntyneet Luokka:Elävät henkilöt
Tuomisto

Tuomisto voi tarkoittaa seuraavia: == Paikkoja == * Tuomisto, järvi Hämeenlinnassa ja Hattulassa == Henkilöitä == * Alpo Tuomisto (1937–2021), muotokuvamaalari * Anna-Leena Tuomisto (s. 1962), aitajuoksija * Antero Tuomisto (1930–2004), matkailuneuvos * Antti Tuomisto (s. 2000), jääkiekkoilija * Iivari Tuomisto (1884–1953), painija, poliisimestari ja näyttelijä * Ilkka Tuomisto (s. 1984), vammaisurheilija, maastohiihtäjä * Jarmo Tuomisto (s. 1952), siviilioikeuden professori * Jouko Tuomisto (s. 1939), Kansanterveyslaitoksen ent. tutkijaprofessori ja tiedekirjailija * Kalle Tuomisto (1891–1918), Mouhijärven punakaartin esikuntapäällikkö * Olavi Tuomisto (1921–1982), arkkitehti * Pekka Tuomisto (s. 1960), jääkiekkoilija * Pekka Tuomisto (s. 1940), poliitikko ja ministeri * Pekka Tuomisto (s. 1965), tietokirjailija * Petri Tuomisto (s. 1971), jääkiekkotuomari * Satu Aarnio, o.s. Tuomisto (s. 1986), malli ja juontaja, Miss Suomi 2008 * Satu Tuomisto, tanssija ja koreografi * Tomi-Pekka Tuomisto (s. 1990), jääkiekkoilija * Väinö Tuomisto (1912–1993), yrittäjä ja yritysjohtaja, teollisuusneuvos.
Blastomussa

Blastomussa on kivikorallien suku. Blastomussa-korallit muodostavat pieniä tai keskikokoisia yhdyskuntia. Koralliitit ovat halkaisijaltaan 1–1,5 cm. Niiden polyypit pullistuvat päiväsaikaan niin että ne peittävät kalkkirungon näkyvistä. Suuaukon ympäristö on yleensä vihreä, joskus punainen tai tummanharmaa. Muu osa polyyppiä on yleensä harmaa mutta joskus punainen tai vihreä.Blastomussa Reef corner Lajeista on erilaisia värimuotoja. Pyyntilonkerot tulevat esille vain öiseen aikaan.Blastomussa World Register of Marine Species Blastomussa-lajeja tavataan Indopasifisella merialueella ja Punaisellamerellä. Lajeja tunnetaan kaksi tai kolme; Punaisellamerellä elävät Blastomussa merleti-lajia muistuttavat yhdyskunnat ovat erilaisia, ja ne on kuvattu omaksi lajikseen Blastomussa loyae. Blastomussa merleti 2011 Australian Institute of Marine Science, Coral Reef Research IUCN:n luokittelujen mukaan Blastomussa merleti on elinvoimainen,Blastomussa merleti IUCN red list Blastomussa wellsi silmälläpidettävä laji.Blastomussa wellsi IUCN red list == Lähteet == == Aiheesta muualla == * Swollen brain coral (Blastomussa wellsi) ARKive (kuvia) *Pineapple coral (Blastomussa merleti) ARKive (kuvia) Luokka:Kivikorallit
Scolymia

Scolymia on kivikorallien suku, johon kuuluu viisi lajia. Niissä on yleensä vain yksi suuaukko. Polyyppi pullistuu ja levittä pyyntilonkeronsa öiseen aikaan.Scolymia World Register of Marine Species Polyypit ovat värikkäitä, usein marmorikuvioisia, ja monet niistä hohtavat pimeässä. IUCN:n arvioiden mukaan viidestä lajista kolme ovat elinvoimaisia, S. vitiensis silmälläpidettävä ja S-wellsi-lajista on liian vähän tietoa sen uhanalaisuustilanteen arvioimiseksi. Kolme lajia elää Karibialla, S. australiensis ja S. vitiensis indopasifisella merialueella.Search (Scolymia) IUCN Red LIst Scolymia-suvun koralleja sekoitetaan helposti Cynarina lacrymalis -koralliin sillä molemmat elävät isokokoisina yksittäisinä polyyppeina. Lajien rakenteellinen ero on pehmytkudoksen alla piilevässä kalkkikuoressa, joka on normaalisti pehmytkudoksen alla piilossa. Akvaarioyksilöistä sen voi erottaa tunnustelemalla pois vedestä nostettua yksilöä jonka pehmytkudos vetäytyy kasaan: Cynarina-lajilla kalkkikuoren väliseinien yläpinta on hammaslaitainen, Scolymia-lajeilla sileä. Illalla koralli levittää pyyntilonkeronsa pyydystääkseen ohilipuvaa planktonia, ja sen ulkonäkö muuttuu radikaalisti. Pääosan ravinnostaan se saa kuitenkin symbioottisten zooksantelli-levien avulla.Scolymia Tidal Gardens Scolymia- koralleita tavataan monilla riutoilla halkeamissa tai luolien pohjilla, sillä ne eivät viihdy suorassa valossa tai kovan virtauksen keskellä. Joitakin lajeja, yleisimmin Scolymia australis ja Scolymia vitiensis pidetään riutta- akvaarioissa.Sensational Scolymia Reef Hobbyist Magazine Scolymia vitiensis- lajia sanotaan ulkonäkönsä takia donitsi- tai nappikoralliksi.Live Aquaria == Lähteet == Luokka:Kivikorallit
Clemente Isnard

Clemente José Carlos de Gouvea Isnard (8. heinäkuuta 1917 – 24. elokuuta 2011) oli brasilialainen roomalaiskatolinen piispa. Hän kuului benediktiineihin. Hänet vihittiin papiksi 19. joulukuuta 1942 ja nimitettiin Nova Friburgon hiippakunnan piispaksi 23. huhtikuuta 1960. Piispaksi vihkiminen seurasi 25. heinäkuuta. Pääkonsekraattorina toimi Armando Lombardi, jota avustivat Carlos Gouvêa Coelho ja Daniel Tavares Baeta Neves.Catholic-Hierarchy.org: Bishop Clemente José Carlos de Gouvea Isnard, O.S.B. Isnard osallistui Vatikaanin toiseen kirkolliskokoukseen ja jäi eläkkeelle 17. heinäkuuta 1992. Hän kuoli 94-vuotiaana. == Lähteet == Luokka:Brasilialaiset papit Luokka:Katoliset piispat Luokka:Benediktiinit Luokka:Vuonna 1917 syntyneet Luokka:Vuonna 2011 kuolleet
Carlos Gouvêa Coelho

Carlos Gouvêa Coelho (28. joulukuuta 1907 – 7. maaliskuuta 1964) oli brasilialainen roomalaiskatolinen arkkipiispa. Hänet vihittiin papiksi 9. helmikuuta 1930 ja nimitettiin Nazarén hiippakunnan piispaksi 10. tammikuuta 1948. Piispaksi vihkiminen seurasi 2. toukokuuta. Pääkonsekraattorina toimi Moisés Ferreira Coelho, jota avustivat João da Matha de Andrade e Amaral ja José de Medeiros Delgado.Catholic-Hierarchy.org: Archbishop Carlos Gouvêa Coelho 14\. joulukuuta 1954 Gouvêa Coelho nimitettiin Niteróin hiippakunnan (ylennetty arkkihiippakunnaksi 26. maaliskuuta 1960) ja 23. huhtikuuta 1960 Olinda e Recifen arkkihiippakunnan johtoon. Gouvêa Coelho osallistui Vatikaanin toiseen kirkolliskokoukseen 1960-luvulla ja kuoli 56-vuotiaana vuonna 1964. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1907 syntyneet Luokka:Vuonna 1964 kuolleet
Aleksandrovin kompaktisointi

Aleksandrovin kompaktisointi eli yhden pisteen kompaktisointi on matemaattisessa topologiassa menetelmä, jolla mikä tahansa ei-kompakti topologinen avaruus voidaan laajentaa kompaktiksi avaruudeksi lisäämällä siihen yksi piste. Se on saanut nimensä venäläisen matemaatikko Pavel Aleksandrovin mukaan. Olkoon X topologinen avaruus. Lisätään siihen yksi piste, jolle yleensä käytetään merkintää ∞, ja muodostetaan täten laajennettu avaruus X^* = X \cup {\infty}. Tälle avaruudelle X*, jota sanotaan X:n Aleksandrovin eli yhden pisteen kompaktisoinniksi, määritellään topologia siten, että siinä avoimia joukkoja ovat kaikki ne X:n osajoukot, jotka ovat X:n topologiassa avoimia, sekä sellaiset joukot U \subset X^*, jotka sisältävät pisteen ∞ ja joiden komplementti X:ssä on suljettu ja kompakti joukko. Topologisen avaruuden X Aleksandrovin kompaktisointi on Hausdorffin avaruus, jos ja vain jos X on lokaalisti kompakti Hausdorffin avaruus. == Esimerkki: laajennettu taso == Tunnetuin esimerkki yhden pisteen kompaktisoinnista on laajennettu kompleksitaso \mathbb{C}^*, jota funktioteoriassa käytetään yleisesti funktioiden määrittelyjoukkona. Se saadaan lisäämällä kompleksitasoon \mathbb{C} piste ∞, jonka ajatellaan olevan äärettömän kaukana missä suunnassa tahansa. Tämä laajennettu taso voidaan kuvata homeomorfisesti käänteisellä stereografisella projektiolla yksikköpallon pinnalle, jota sanotaan Riemannin palloksi. Tässä kuvauksessa pallon pohjoisnapa eli piste (0,0,1) vastaa laajennetun tason pistettä ∞, muut pisteet kompleksitason pisteitä. Vastaavalla tavalla voidaan mikä tahansa n-ulotteinen avaruus \mathbb{R}^n laajentaa Aleksandroffin kompaktisoinnilla kompaktiksi avaruudeksi \mathbb{R}^n*, joka on homeomorfinen n-ulotteisen pallon kanssa. ==Lähteet== * * Luokka:Topologia
Jorge Tobias de Freitas

Jorge Tobias de Freitas (s. 14. kesäkuuta 1935) on brasilialainen roomalaiskatolinen piispa. Hänet vihittiin papiksi 10. tammikuuta 1965 ja nimitettiin Caxias do Maranhãon hiippakunnan piispaksi 15. maaliskuuta 1981. Piispaksi vihkiminen seurasi 14. kesäkuuta. Pääkonsekraattorina toimi Epaminondas José de Araújo, jota avustivat Miguel Fenelon Câmara Filho ja Otàvio Barbosa Aguiar.Catholic-Hierarchy.org: Bishop Jorge Tobias de Freitas 7\. marraskuuta 1986 de Freitas sai uuden nimityksen Nazarén hiippakunnan piispaksi, jona hän toimi, kunnes erosi 26. heinäkuuta 2006. == Lähteet == Luokka:Brasilialaiset papit Luokka:Katoliset piispat Luokka:Vuonna 1935 syntyneet Luokka:Elävät henkilöt
Edmund Dene Morel

Edmund Dene Morel, syntyjään Georges Eduard Pierre Achille Morel de Ville (10. heinäkuuta 1873 – 12. lokakuuta 1924) oli brittiläinen ihmisoikeusaktivisti ja pasifisti. Ollessaan nuorena miehenä työssä Belgiassa Antwerpenin satamassa varustamotyöntekijänä Morel päätteli asiakirjoista, että Kongon vapaavaltiosta saadut huimaavat liikevoitot perustuivat laajaan pakkotyön käyttöön. Tarmokkuudellaan Morel sai aikaan kansainvälisen suuttumuksen aallon, ja seurauksen oli, että Belgian kuningas Leopold II joutui yksityisen siirtomaansa johtajana erittäin huonoon valoon. Myöhemmin Morel vastusti tarmokkaasti ensimmäistä maailmansotaa, minkä tähden hän joutui vankilaan. Sodan jälkeen hänet valittiin parlamentin alahuoneeseen. ==Aiheesta muualla== * Hochschild, A.: Kuningas Leopoldin haamu. Kertomus ahneudesta, terrorista ja sankaruudesta siirtomaa-ajan Afrikassa. Kustannusosakeyhtiö Tammi, Helsinki 2004, ISBN 951-31-2850-4 Luokka:Brittiläiset poliitikot Luokka:Brittiläiset ihmisoikeusaktivistit Luokka:Pasifistit Luokka:Yhdistyneen kuningaskunnan alahuoneen jäsenet Luokka:Vuonna 1873 syntyneet Luokka:Vuonna 1924 kuolleet
Tim Cook

Timothy Donald ”Tim” Cook (s. 1. marraskuuta 1960) on yhdysvaltalainen liikemies ja Applen toimitusjohtaja. Cook nousi yrityksen johtoon elokuussa 2011, kun edellinen toimitusjohtaja Steve Jobs erosi tehtävästä. Hän tuli yhtiön palvelukseen alun perin maaliskuussa 1998. Ennen toimitusjohtajanimitystä hän oli yhtiön operatiivinen johtaja. Cook on Niken hallituksen jäsen. Cookia kuvataan vaatimattomammaksi ja kaunopuheisemmaksi kuin Jobs. Hän on vähäpuheinen eikä esiintyjänä karismaattinen, mutta häntä pidetään kuitenkin hyvänä puhujana. Ennen Applea hän työskenteli IBM:llä ja Compaqilla. Applen Cookille lupaamat palkat ja palkkiot ovat arvoltaan yhteensä 378 miljoonaa Yhdysvaltain dollaria, ja vuonna 2012 hän olikin maailman parhaiten palkattu toimitusjohtaja. Applen johdossa ei ole tapahtunut Cookin toimitusjohtajuuden aikana suuria muutoksia, vaan se koostuu edelleen suurimmaksi osaksi samoista henkilöistä, joiden kanssa Cook työskenteli Jobsin ollessa toimitusjohtajana. Apple-asiantuntija Mark Gurman arvioi toukokuussa 2024 Bloombergissä, että teknologiapäällikkö John Ternus ja operatiivinen johtaja Jeff Williams ovat todennäköisimmät ehdokkaat Cookin seuraajaksi Applen toimitusjohtajana. == Yksityiselämä == Cook ilmoitti 30. lokakuuta 2014 olevansa homoseksuaali. Cook oli ensimmäinen Fortune 500 -yrityksen toimitusjohtaja, joka on julkisesti kertonut homoseksuaalisuudestaan. Maaliskuussa 2015 Cook kertoi aikovansa lahjoittaa omaisuutensa hyväntekeväisyyteen. == Lähteet == Luokka:Yhdysvaltalaiset yritysjohtajat Luokka:Vuonna 1960 syntyneet Luokka:Elävät henkilöt Luokka:Applen henkilöstö
Luís d’Andrea

Luís d’Andrea (23. helmikuuta 1934 – 8. syyskuuta 2012) oli brasilialainen roomalaiskatolinen piispa. Hän kuului konventuaaleihin fransiskaaneihin. Hänet vihittiin papiksi 19. joulukuuta 1959 ja nimitettiin Caxias do Maranhãon hiippakunnan piispaksi 29. lokakuuta 1987. Piispaksi vihkiminen seurasi 6. tammikuuta 1988. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Giovanni Battista Re.Catholic- Hierarchy.org: Bishop Luís d’Andrea, O.F.M. Conv. D’Andrea jäi eläkkeelle 19. maaliskuuta 2010. == Lähteet == Luokka:Brasilialaiset papit Luokka:Katoliset piispat Luokka:Vuonna 1934 syntyneet Luokka:Vuonna 2012 kuolleet
Kléber

Kléber, Kleber tai Klebér voi tarkoittaa seuraavia: == Henkilöitä == === Sukunimenä === * Jean-Baptiste Kléber (1753–1800), ranskalainen kenraali * Maximilian Kleber (s. 1992), saksalainen koripalloilija === Etunimenä === * Kléber (Kléber de Carvalho Corrêa, s. 1980), brasilialainen jalkapalloilija * Kléber (Kléber Laude Pinheiro, s. 1990), brasilialainen jalkapalloilija. * Klebér Saarenpää (s. 1975), ruotsalainen jalkapalloilija ja valmentaja == Laivoja == * FS Kléber (1902), Ranskan laivaston panssariristeilijä. == Muuta == * Kléber, Michelinin omistama rengasmerkki
Edna Kiplagat

Edna Ngeringwony Kiplagat (s. 15. syyskuuta 1979) on kenialainen kestävyysjuoksija. Kiplagat sijoittui Kapkaupungin maastojuoksun MM- kilpailuissa 1996 tyttöjen kilpailussa viidenneksi. Hän sai saman vuoden Sydneyn alle 20-vuotiaiden MM-kilpailuissa hopeaa 3 000 metrin juoksussa ajalla 8.53,06. Hän oli maastojuoksun MM-kilpailuissa Torinossa 1997 tyttöjen kilpailussa neljäs ja kuului Kenian kultajoukkueeseen joukkuekilpailussa. Hän sai Annecyn alle 20-vuotiaiden MM-kilpailuissa 1998 pronssia 3 000 metrillä ajalla 9.05,46. Kiplagat sijoittui Fukuokan maastojuoksun MM-kilpailuissa 2006 pitkällä matkalla 13:nneksi ja sai kultaa joukkuekilpailussa. Hän voitti 2010 Los Angelesin maratonin ajalla 2.25.38 ja New Yorkin maratonin ajalla 2.28.20. Hän sijoittui kolmanneksi Lontoon maratonilla 2011 ennätyksellään 2.20.46. Myöhemmin samana vuonna hän voitti maailmanmestaruuden Daegussa juostuaan Kenian kolmoisvoittoon päättyneessä kilpailussa ajan 2.28.43. Vuonna 2012 Kiplagat sijoittui toiseksi Lontoon maratonilla ennätyksellään 2.19.50. Lontoon olympialaisissa hän sijoittui 20:nneksi. Lontoon maratonilla 2013 hän oli toinen. Vuonna 2013 hän uusi maailmanmestaruutensa Moskovassa ajalla 2.25.44. Hän voitti Lontoon maratonin 2014 ajalla 2.20.21. Pekingin MM- kilpailuissa 2015 hän sijoittui viidenneksi. Kiplagat sijoittui 2016 Tokion maratonilla kolmanneksi ja Chicagon maratonilla toiseksi. Hän voitti Bostonin maratonin 2017 ajalla 2.21.52. Lontoon MM-kilpailuissa 2017 hän sai hopeaa ajalla 2.27.18. Vuonna 2019 hän oli Bostonin maratonilla toinen ja Dohan MM- kilpailuissa neljäs. == Lähteet == == Aiheesta muualla == * Luokka:Kenialaiset kestävyysjuoksijat Luokka:Kenialaiset maastojuoksijat Luokka:Vuonna 1979 syntyneet Luokka:Elävät henkilöt
Gai-Jin

Gai-Jin on James Clavellin kirjoittama romaani, joka julkaistiin kesäkuussa 1993. Se on kronologisesti Clavellin Aasia-saagan kolmas osa, vaikka onkin julkaistu kirjoista viimeisenä. Romaani sijoittuu 20 vuotta Tai-Panin jälkeiseen aikaan, eli vuoteen 1862, ja kertoo Malcom Struanin edesottamuksista Japanissa. Kirjan tarina keskittyy erityisesti Japanin tuolloiseen poliittiseen tilanteeseen sekä länsimaalaisten kokemaan vastustukseen maassa. Se perustuu löyhästi Namamugin välikohtaukseen. Luokka:Vuoden 1993 kirjat Luokka:Yhdysvaltalaiset romaanit Luokka:Historialliset romaanit
Priscah Jeptoo

Priscah Jeptoo (s. 26. kesäkuuta 1984) on kenialainen kestävyysjuoksija. Jeptoo voitti Porton maratonin 2009 ajalla 2.30.40 ja Torinon maratonin 2010 ajalla 2.27.02. Vuonna 2011 hän voitti Pariisin maratonin silloisella ennätyksellään 2.22.51 ja sai hopeaa Kenian kolmoisvoittoon päättyneellä Daegun MM-maratonilla ajalla 2.29.00. Jeptoo sijoittui 2012 kolmanneksi Lontoon maratonilla ennätyksellään 2.20.14. Saman vuoden Lontoon olympialaisissa hän sai hopeaa ajalla 2.23.12. == Lähteet == Luokka:Kenialaiset kestävyysjuoksijat Luokka:Kenialaiset olympiamitalistit Luokka:Vuonna 1984 syntyneet Luokka:Elävät henkilöt